**Hátránykompenzáló gyakorlatok**

**BSP1220 (2023/2024. tanév, I. szemeszter)**

**A tantárgy elsajátításának célja:**

A kurzus célja, hogy megismertesse a hallgatókat a hátránykompenzáció fontosságával. A fejlesztendő szakmai kompetenciák a szemeszter végére az alábbiak mentén teljesülnek. Tudás: a hallgató ismeri az hátránykompenzáció fogalmát, annak gyakorlati folyamatait is. Képesség: a hallgató képes saját értékrendjének elemzésére, következtetések megfogalmazására, s ennek birtokában. Attitűd: a hallgató rendelkezik reális önismerettel, megfelelő önreflexióval. Autonómia és felelősség: a hallgató szuverén állampolgárként jeleníti meg nézeteit, szakmai ügyekben teljes felelősséggel jár el.

**Tantárgyi tematika és félévi követelményrendszer:**

1. A hátránykompenzáció fogalma és jelentősége a szociálpedagógiában.
2. Elméleti megközelítések, határterületek, jogszabályi háttér összefoglalása.
3. Esélyegyenlőség és méltányosság elméleti és gyakorlati megközelítése.
4. Társadalmi, földrajzi, kulturális tagoltság szerepe a hátránykompenzációban.
5. A hátránykezelés és az esélyteremtés lehetőségei a kulturális identitás erősítésén keresztül.
6. I. ZH (03.25.)
7. Hátránykompenzáló gyakorlatok hallgatók általi ismertetése I.
8. Az integratív és az inkluzív nevelés jelentősége az attitűdformálás gyakorlatain keresztül.
9. A kultúrák közötti hídépítő technikák az esélyteremtő iskolák gyakorlatában.
10. Hátránykompenzáló gyakorlatok hallgatók általi ismertetése II.
11. A szociálpedagógus szerepe és lehetőségei a hátrányos helyzetű tanulók támogatásában.
12. II. ZH (05.06.)
13. Hátránykompenzáló gyakorlatok hallgatók általi ismertetése III.
14. Javítási lehetőség, összegzés.

**A kurzuson történő részvétel**:

Az előadások a képzés szerves részét képezik, így az egyetem elvárja a hallgatói részvételt az előadásokon. (TVSz 8.§ 1.) Az előadást követő gyakorlati foglalkozásokon a részvétel kötelező. A félévi hiányzás megengedhető mértéke teljes idejű képzésben a tantárgy heti kontaktóraszámának háromszorosa. Ennek túllépése esetén a félév nem értékelhető (TVSz 8.§ 1.)

**Félévi követelmény:** kollokvium

**Az érdemjegy kialakításának módja, ütemezése**: az előadás során a hallgatóknak lehetőségük van 2 ZH megírásával (2024. március 25.; 2024. május 06.) megajánlott jegyet szerezni a szemeszter végére. Amennyiben nem élnek ezzel a lehetőséggel, illetve nem fogadják el a 2 ZH megírása utáni megajánlott jegyet, ebben az esetben a vizsgaidőszakban biztosítom számukra az írásbeli vizsga lehetőségét. Ennek előfeltétele egységesen, minden hallgató számára az előadást követő gyakorlaton a szükséges hátránykompenzáló gyakorlat rövid prezentációja a csoport előtt a felajánlott lehetőségek bármelyikén.

**Szakirodalom:**

Andorka Rudolf: Bevezetés a szociológiába. Osiris Kiadó, Budapest, 2010.

Csepeli György: Értékek ébresztése. Kocsis Kiadó, Budapest, 2023.

Endrődy Orsolya szerk.: Sokszínű pedagógia. Inkluzív szemléletmód a pedagógiai gyakorlatban. ELTE – TÓK, Budapest, 2020. <https://www.eltereader.hu/media/2020/10/Endr%C5%91dy-%E2%80%93-Svraka-%E2%80%93-F-Lass%C3%BA-Soksz%C3%ADn%C5%B1-pedag%C3%B3gia-WEB.pdf>

Fülöp Márta 2014. Az adaptív és sikeres versengéshez szükséges pszichés képességek. In:Fülöp Márta (szerk.): Stressz, megküzdés, versengés, konfliktusok. Magyar Tehetségsegítő Szervezetek Szövetsége. Budapest.

Körei László: Munkahelyi és szervezeti mentálhigiéné. Teoretikus és praktikus megközelítések. Kossuth Kiadó, Budapest, 2023.

Szilvási Léna (szerk.): Módszerek a hátrányos helyzetű tanulók iskolai sikerességének segítésére. Educatio Kiadó, Budapest, 2008.

Torgyik Judit-Karlovitz János: Multikulturális nevelés. Bölcsész Konzorcium, Budapest, 2006. Elektronikus formában: <https://mek.oszk.hu/04800/04802/04802.pdf>

(Az elektronikusan is elérhető dokumentumból alábbiakban kijelölt oldalszámok közötti tartalmi elemek elsajátítása szükséges a felkészüléshez: 9-21.; 103-136.; 166-210.)

**Nyíregyháza, 2024. február 1. Körei László**

**Nyíregyházi Egyetem**

**Történettudományi és Filozófia Intézet**

**egyetemi oktató, PhD-doktorandusz**

**Mentálhigiénés és Esélyegyenlőségi Központ**

**központvezető**